Nik Vuychichning Toshkentdagi chiqishlari

14-sentabr kuni Toshkentda “Sinergiya” Biznes maktabining “Chegarasiz hayot” forumi doirasida afsonaviy Nik Vuychichning chiqishlari bo‘ladi. Nik Vuychich – butun dunyodagi millionlab insonlar baxtli bo‘lishni o‘rganadigan, g‘oyalari insonlarga mehr-muhabbat tuyg‘usi bilan yo‘g‘rilgan inson, uning ma’rifiy fikrlari va bizni bu hayotda qurshab turgan barcha narsaga ma’naviy munosabati insonlarga o‘z kuchlariga ishonch va nekbinlik (optimizm) bag‘ishlaydi.
Nik Vuychich bir yilda 250 martagacha chiqishlar qiladi. Uning nutqlaridan butun dunyodagi millionlab kishilar ruhlanadilar, ular orasida ilg‘or fikrli kishilar, alohida ehtiyojmand insonlar, bolalar va hatto prezidentlar ham bor – u 13 ta davlatning rahbari bilan uchrashgan. Uning hayoti va iroda kuchi hech bir insonni befarq qoldirmaydi, fikrlash doirasining kengligi esa insonlarni o‘z shaxsiyatlarini rivojlantirishga rag‘batlantiradi.
Nik Vuychich qo‘l-oyoqsiz dunyoga keldi va hatto uning eng yaqin kishilari o‘zlarining eng yuksak orzularida ham yillar o‘tib u tirik afsonaga aylanishini, uning timsoli butun dunyodagi kishilarni ruhlantirishini tasavvur ham qila olmaganlar.
Bugungi kunda Nik Vuychich – eng mashhur motivatsion notiq, nogironlarga ko‘maklashish maqsadida tashkil etilgan “Qo‘l-oyoqsiz hayot” notijorat tashkilotining direktori, “Chegarasiz hayot”, “Neuderjimiy”, “Kuchli bo‘l” mega-bestsellarining muallifi.

Nikning auditoriyasi 8 milliondan ortiq kishini tashkil etadi, odamlar u bilan uchrashishni orzu qiladilar va uning yuzlab muhlislari har yili uning chiqishlarida ishtirok etish uchun boshqa mamlakatlarga uchib boradilar!
Nik Vuychich bilan uchrashish va juda katta kuch-g‘ayrat, ilhom olish imkoniyati endi sizda ham bor! Bu shunchaki oddiy master-klass bo‘lmaydi, balki minglab insonlarning hayotini o‘zgartiradigan kun bo‘ladi. Uning chiqishlari hatto chuqur umidsizlik orqasidan ham muammolarning yechimini ko‘rish imkonini beradi, kim-kim, lekin u ergashish va taqlid qilish uchun namuna bo‘lishga loyiq. Axir bu butun dunyo sevadigan noyob odam – hech narsaga qaramay ulkan muvaffaqiyatlarga erisha olgan inson!
Nik Vuychichning shaxsiy misolida Siz:
- “katta” orzular qilishga va bu orzularni amalga oshirishga o‘rganasiz;
- fikrlashda ichki cheklanish va qo‘rquvlardan qanday xalos bo‘lishni tushunasiz;
- eng muhim narsani orqaga surmaydigan bo‘lasiz va o‘z hayotingizni yaxshi tomonga o‘zgartira boshlaysiz.
Uning master-klassi “Sinergiya” Biznes maktabi tomonidan tashkil etilgan “Chegarasiz hayot” forumi doirasida o‘tadi.
Nik Vuychich to‘g‘risida ba’zi bir faktlar
U 36 yoshda, Avstraliyada tug‘ilgan, hozir Los-Anjelesda yashaydi. Ikkita oliy ma’lumotga ega, kompyuterda daqiqasiga 43 ta so‘z tezligida yozishni o‘rgandi, serfing bilan shug‘ullanadi, golf o‘ynaydi, baliq ovi bilan qiziqadi. Suzadi va hatto tramplindan suvga sho‘ng‘iydi.
Nikning missiyasi – boshqa insonlarga yordam berish. Yozuvchilik faoliyati va notiqlikdan tashqari u ko‘p vaqtini Life Without Limbs (“Qo‘l-oyoqsiz hayot”) jamg‘armasini rivojlantirishga ajratadi. Bu tashkilot xuddi Nik kabi tetraameliya tug‘ma sindromi bilan tug‘ilgan, shuningdek baxtsiz hodisa yoki kasallik sababli qo‘li va oyog‘ini yo‘qotgan insonlarga yordam beradi.
Nik Vuychich shuningdek – o‘z rafiqasini sevadigan er va to‘rtta farzandning baxtiyor otasi. U nafaqat o‘zi to‘laqonli hayot kechiradi, balki boshqa odamlarda ham o‘ziga ishonch, umid va muhabbat tuyg‘ularini uyg‘otishga yordam beradi.
Toshkentdagi “Chegarasiz hayot” forumi spikerlari
Nik Vuychich – motivatsion notiq, metsenat yozuvchi va qo‘shiqchi;
Georgiy Avetov – Rossiyada ta’lim sohasidagi ekspert;
Alisher Fayzullayev – professor, muzokaralarda ekspert;
Dmitriy Yurkov – Synergy Digital bosh direktori;
Gil Petersil – netvorking bo‘yicha ekspert, MeetPartners kompaniyasi asoschisi;
Indi Gogoxiya – Instagram’ni olg‘a siljitish sohasida ekspert.
Forum to‘g‘risida axborot
Qayerda: “Yunusobod-Tennis” davlat tennis klubi (Yunusobod tumani, Iftixor ko‘chasi, 1-uy).
Qachon: 14-sentabr, soat 9:00 dan 18:00 gacha.
Tashkilotchi: “Sinergiya” Biznes maktabi.
Chiptalar qiymati: 450 000 so‘mdan boshlanadi.
Forumning quyidagi saytida forum to‘g‘risidagi to‘liq axborotni bilib olish, chiptalarni sotib olish mumkin: https://sbs-edu.uz/
Telefon: +99894 632 05 00